﻿SCARAMENTELE 39 MASLUL 1 1 Uleiul sfânt „Ultima ungere” în ce sens? Catehismul tridentin ne dă o explicaţie deloc surprinzătoare: „Această ungere e numită ultima, pentru că e administrată în ultimul loc, după celelalte ungeri încredinţate de Cristos Bisericii sale ca semna sacramental ” Ultima ungere, înseamnă deci că se primeşte în mod normal după botez, mir şi chiar preoţie Nimic tragic în aceste cuvinte: ultima pe listă Dar poporul creştin nu a înţeles această explicaţie S-a oprit la sensul Evului Mediu Ultima ungere era deci – şi mai este şi astăzi – ungerea de la sfârşitul vieţii Sacramentul acelora care sunt pe pragul morţii Împreună cu dezlegarea şi viaticul, maslul făcea parte din „Ultimele sacramente” destinate muribunzilor: ungerea mântuitoare pe fruntea încă fierbinte a mortului pentru a-l putea trece apoi în condica decedaţilor: „îngrijit cu ultimele sacramente…” Şi totuşi, tradiţia nu e aşa: Biserica veche din orient numea acest sacrament: „Undelemnul sfinţeniei sau undelemnul rugăciunii” fără nici o referinţă la moarte Biserica din Occident spunea şi ea: „Sfânta ungere sau undelemnul ungerii bolnavilor ” Vatican II reia această denumire „Ungerea bolnavilor” pentru a reveni la tradiţie şi a se orienta spre o folosire dreaptă a acestui sacrament În numele lui Isus Cristos, Biserica propune ungerea bolnavilor: * celor care se vor prezenta la o operaţie serioasă; * celor are simt că boala se agravează şi le marchează viaţa; * persoanelor în vârstă a căror sănătate şi putere scade din zi în zi; * celor care ştiu că nici o putere omenească nu-i mai poate vindeca Dacă : * ei cred că Dumnezeu se mai interesează de ei; * acceptă să se întoarcă spre El în încercarea lor; * i se încredinţează lui Dumnezeu din toată inima 2 Uleiul şi noi „creştinii” Grâul, vinul, măslinul, erau baza economiei antice rurale Pâinea pentru viaţă, vinul pentru bucurie şi cântece, undelemnul pentru iluminat, gust, medicină, parfum atletism, într-un cuvânt pentru luminat şi splendoarea corporală Dar astăzi, când lumina electrică, medicamentele au înlocuit uleiul de măslin, când nu se mai ung regi, uleiul nu mai are nici un prestigiu, auzind acest cuvânt numai la bucătărie, garaj… Trebuie să devenim „în mod spiritual semiţi” (PiusXI) pentru a înţelege rolul uleiului; Cristos cel Uns; creştin unşi… Plecând de la folosirea lui în lumea semitică, undelemnul va rămâne pentru noi creştinii simbolul vindecării şi al luminii Pornind de la proprietăţile lui – care îl face irezistibil, pătrunzător, întăritor – undelemnul rămâne ceea ce a fost pentru secolele iudaice şi creştine de odinioară: simbolul Duhului Sfânt Pe lângă ungerile medicale ca ale samariteanului milostiv, israelul ne-a învăţat uncţiunile de consacrare pentru altar, preoţi, regi În sfârşit, din faptul divinităţii care nu face decât una cu el, din faptul că Duhul Sfânt îl pătrunde, Isus este Unsul prin excelenţă, dincolo de orice uncţiune materială Prin El, undelemnul sfinţit comunică creştinilor, harul cel de multe feluri al Duhului Sfânt Isus n-a uns pe nimeni; în aceste trei sacramente, ca şi la hirotonire, importanţa şi sensul ultim al ritului ungerii vine mai întâi din acea că concretizează titlul lui Isus, în greceşte „Cristos”, în ebraică „Mesia”, amândouă însemnând „Cel uns” Cristos Cel uns, e acela care botează, miruieşte, hirotoneşte, iartă şi vindecă bolnavi 3 A luat asupra sa păcatele noastre Ungerea bolnavilor nu e un rit de consacrare, ca la botez, ori la mir E un gest din partea lui Cristos, de vindecare spirituală şi corporală În lumea antică, mai ales în lumea ebraică, ca de altfel şi la noi în ţară, undelemnul se aplică pe râni Cristos ia un gest din viaţa curentă - folosirea undelemnului în scopuri medicale – pentru a ajunge la ungerea rituală a bolnavului spre vindecare şi iertarea păcatelor Boala e preludiul apropiat sau îndepărtat al morţii Ca şi moartea, boala e opera lui Satana cel gelos în mijlocul oamenilor, care e un medic păcătos Ca şi moartea, boala e legată de păcat Nu că unul sau altul ar fi bolnav pentru că personal l-a ofensat pe Dumnezeu, ci boala, ca şi moartea, nu atinge omul decât din cauza condiţiei păcătoase a întregii omeniri Isus nu e un războinic, e un mântuitor Desigur că se prezintă ca un medic pentru bolnav Dar el nu disociază bolile trupeşti de cele spirituale Cristos nu e medicul trupului ci al persoanei Iar persoana e bolnavă din cauza păcatului: rugina săbiei mănâncă şi teaca Rugina sunt păcatele capitale: mândria, zgârcenia, necurăţia, mânia, invidia, lăcomia, lenea În mare măsură acestea umple spitalele şi aduc venit farmaciştilor Care din ele mă face şi pe mine bolnav Şi apoi, fiecare participă la păcatele omenirii Forţe demonice şi boli trupeşti: aşa le vede evanghelia fără a le disocia Căci amândouă fac parte din uneltele celui rău Ori, pentru a le învinge se ridică nu un războinic, ci un mântuitor, care vrea să le distrugă de odată, ca într-un bloc Vindecând, Isus arată ca aluat asupra sa răul inseparabil, fie fizic, fie spiritual, al omenirii şi e gata să sufere el însuşi în trup şi în suflet acest rău până la moarte Aici e izvorul ungerii bolnavilor, ca de altfel al tuturor sacramentelor: misterul pascal al lui Cristos, Cristos cel mort şi înviat Acest sacrament a fost anunţat încă de la alcătuirea grupului „celor 12” Îi trimite în misiune: „pe cale, vestiţi împărăţia cerurilor este aproape Vindecaţi bolnavi, înviaţi pe cei morţi, curăţiţi pe cei leproşi, alungaţi demonii ” (Mt 10,7-8) Iar Marcu ne relatează: „Ei au plecat şi au propovăduit pocăinţa Alungau diavolii, ungeau cu untdelemn şi vindecau ” (Mc 6,12-13) Aceste ungeri nu au aici un caracter medicinal; prin mâinile apostolilor, ele devin simboluri rituale: sunt făcute nu în virtutea puterii vindecării care se aşteaptă de la untdelemn, ci în numele şi cu puterea lui Cristos, ca şi botezul Ungerea bolnavilor, arată în mod simbolic credinţa apostolilor, eventual a bolnavilor şi cheamă la puterea lui Cristos împotriva răului şi pentru viaţă „A face pocăinţă, a fi vindecat” trupeşte înseamnă „alungarea puterii demonice” şi deschiderea spaţiului astfel eliberat împărăţiei lui Dumnezeu; sacramentul nu are alt scop După înviere, ucenicii vor continua, în numele lui Isus, gingăşia mântuitorului pentru bolnavi prin această rugăciune asupra lor, şi gestul ungerii pe care i-a învăţat El, făcând din acest sacrament celebrare comunitară Epistola inspirată a sf Iacob, ne este martor fidel 4 E bolnav cineva dintre voi? Sacramentul ungerii bolnavilor e promulgat în epistola sf Iacob Autorul inspirat, iudeo-creştin, a adunat aici învăţăturile tradiţiei apostolice, fără a le da o ordine Poate le-a primit aşa de la Iacob, „fratele” Domnului La sfârşitul epistolei spune: „E bolnav cineva dintre voi? Să cheme bătrânii Bisericii ca să se roage pentru el, după ce-l vom unge cu untdelemn în numele Domnului Rugăciunea făcută cu credinţă va mântui pe cel bolnav şi Domnul îl va însănătoşii, iar dacă a făcut păcate, i se vor ierta Mărturisiţi-vă deci, uni altora, păcatele, şi rugaţi-vă unii pentru alţii ca să fiţi vindecaţi ” (Iac 5,14-15) „Cineva dintre voi bolnav?” nu, în agonie, ieri era cu noi la muncă, la biserică… iată-l închis în cameră, poate la pat de o boală grea, ori de bătrâneţe înaintată Ei bine, pentru că nu poate umbla, comunitatea va fi aceea care va veni la el, Biserica, în persoana „bătrânilor” va veni la el Însuşi Cristos va veni la el E nevoie de această venire a Bisericii, cu atât mai mult cu cât suferinţa izolează pe om Cineva nu mai poate din cauza izolării, a descurajării, a oboselii: „Nu, nu mă mai pot ruga!” – din cauza durerii nu mai poate răbda Dacă are nevoie de doctor, mai multă nevoie are de Dumnezeu care poate veni prin comunitatea mântuiri! „Să cheme bătrânii Bisericii…” e un sfat, nu e o poruncă: sacramentul nu e obligatoriu Totuşi e bine să îndemne pe cei bolnavi să dorească să ceară acest sacrament Căci bolnavul trebuie să ceară: lui i se adresează acest sfat de a chema pe bătrânii Bisericii Asta înseamnă că e conştient, lucid şi doreşte sacramentul Ungerea, nu e un rit magic: nu vindecă pe cineva în mod automat… „Bătrânii Bisericii” nu sunt cei mai învârstă din comunitate, dar sunt preoţii Vor merge împreună să celebreze cu bolnavul, prietenii şi rudele lui, o liturghie solemnă acasă Aceşti bătrâni se vor ruga asupra lui într-un gest tradiţional al braţelor întinse acestui sârman pe care Dumnezeu vrea să-l repună pe picioare dacă e sper binele lui Dacă se vor ruga asupra lui, după ce l-au uns cu untdelemn în numele Domnului… „Iar dacă a făcut păcate îi vor fi iertate ” Poate fi bolnav fără să aibă personal păcate pe conştiinţă, ci prin simpla apartenenţă la omenirea vinovată Aşa cum Cristos cel nevinovat a suferit pentru noi cei vinovaţi Vindecarea şi iertarea păcatelor, sunt legate între ele, ca boala de păcat Rugăciunea şi ungerea, aduc deci mântuirea în profunzime pentru trup şi pentru suflet, pentru timp şi pentru veşnicie Vindecarea trupului e totuşi pe primul plan, aşa cum e situaţia: „Dacă unul dintre noi e bolnav ” Chiar dacă cei cu puţină credinţă au reţineri, nu are nimeni dreptul să omită textul inspirat Numai condiţiile cerute: „Dacă cineva e bolnav…dacă cineva e pe moarte ” Aviz celor care aşteaptă ultima clipă! …istoria a oscilat în practică şi în nomenclatură!… 5 Ungerea bolnavilor După război, o mişcare a preoţilor şi călugărilor din spitale, s-a ridicat împotriva acestor administrări grăbite a unor inconştienţi împotriva acestei denumiri de „Ultima Ungere” refuzând să admită că ar fi suficient aşa Ei au cerut să li se restituie bolnavilor sacramentul lor ca afişul „Pericol de moarte” să fie rupt pentru a nu mai fi atât de traumatizantă întâlnirea dintre bolnav şi preot… Ultima ungere, care poate fi numită chiar mai bine ungerea bolnavilor, nu este numai sacramentul celor care se află la sfârşitul vieţii Îl pot primi şi credincioşii care sunt într-o boală grea ori la bătrâneţe Noul ritual, în introducerea pastorală precizează că se poate da ungerea: * înainte unei intervenţii chirurgicale ori de câte ori o boală serioasă, e cazul acestei intervenţii; * unui bătrân slăbit, chiar dacă nu este bolnav de o boală anume; * unui copil care înţelege întărirea pe care o dă acest sacrament (deci unui copil care poate face o bună împărtăşanie); * bolnavilor care au căzut în comă sau demenţă, dacă după credinţa lor anterioară se ştie că ar fi cerut-o DAR NU atunci când preotul e chemat abia după ce a murit bolnavul, rolul său atunci e de a se ruga lui Dumnezeu să ierte păcatele răposatului şi să-l primească în Paradis Acest sacrament poate fi repetat când boala se prelungeşte, ori devine din nou gravă 6 Şi acum, ce-i de făcut? Acest sacrament, ca toate celelalte, e înainte de toate, un sacrament al credinţei Al credinţei mele… sunt apăsat de vârstă sau boală? Cred că Dumnezeu se interesează de mine, mă întorc spre El în încercarea mea de a mă încredinţa lui Deci credinţa mea trebuie să ceară, să vrea preoţii Bisericii, cum spune sf Iacob… dacă nu prea sunt lucid sau credinţa mea este slabă, părinţii şi prieteni mei mă vor ajuta Şi voi vedea în gestul lor iubirea pe care mi-o poartă Acest sacrament este – ca şi celelalte – o celebrare comunitară Trebuie să trezească o adunare a familiei umane şi creştine în jurul unuia din membri săi suferinzi Prezbiterii Bisericii de la început veneau în numele tuturor O asemenea reuniune nu se improvizează; trebuie aleasă ziua, ora convenabilă familiei, prietenilor, vecinilor Mai bine: se organizează celebrări colective de ungere a bolnavilor, când pot fi duşi la o biserică, pentru a trăi aici bucuria fraternităţii şi a rugăciunii în comun Comunitatea creştină din cer şi de pe pământ participă la această bucurie, la acest sacrament, ca la toate celelalte „Prin ungerea sfântă a bolnavilor şi rugăciunea preoţilor, Biserica întreagă încredinţează pe bolnavi lui Cristos cel răstignit şi înviat, ca El să-i mântuiască şi să-i aline Mai mult, ea îi îndeamnă să se unească în mod liber cu Patima şi moartea lui Cristos ca să contribuie la binele întregului popor al lui Dumnezeu” (S C 11) Amin SCARAMENTELE 40 MASLUL 2 Catehetica are plăcuta obligaţie de a educa pe credincioşi cu privire la acest sacrament, pentru ca toţi să ştie bine ce au de făcut în asemenea situaţii şi să fie pregătiţi la această mare clipă, care este moartea Prin botez ne-am făcut părtaşi ai puterii doctrinale, sacerdotale şi pastorale a lui Cristos De fapt, ca şi profeţi, în timpul vieţii, noi trebuie să vestim moartea Domnului; ca preoţi trebuie să ne jertfim lui Cristos într-o jertfă supremă; ca păstori şi regi trebuie să ne stăpânim patimile, şi printr-o ultimă biruinţă asupra păcatului să săvârşim separarea voluntară de lucrurile trecătoare şi să ne dăm cu totul în braţele providenţei lui Dumnezeu Multe sunt suferinţele ce se întâlnesc în această lume şi pentru a ne convinge despre aceasta este suficient să facem o vizită la spital… acolo unde medicii descoperă noi şi noi metode şi mijloace terapeutice Însă în ciuda tuturor eforturilor, moartea nu o poate opri nimeni Bolile, oricare ar fi ele, slăbesc trupul, moartea este sigură Deseori sufletul este mai bolnav decât trupul – Isus îi iubea pe bolnavi şi îi ajuta Să ascultăm cum îi iubeşte Isus pe bolnavi şi în zilele noastre 1 Isus este aproape de cei bolnavi Isus se interesează de cei bolnavi şi suferinzi; ei sunt imaginea sa de „om al durerii” îi atrage prin acea simpatie care se naşte în El prin faptul că a încercat cea ce încearcă şi oamenii: aceasta este mila Adesea se întâmplă că numai pe această cale se poate apropia de oameni: de aceea nimeni nu este cruţat de durere Pe această cale Isus se poate apropia de noi în mai multe feluri: dar şi prin acela al unei prezenţe deosebite, care dovedeşte o iubire deosebită, este sacramentul ungerii bolnavilor sau maslul Preotul unge fruntea şi mâinile bolnavului cu uleiul consacrat în Joia Sfântă de câtre episcop şi pronunţând următoarele cuvinte: „Prin această ungere sfânt şi prin mila sa preaîndurătoare să te ajute Domnul cu harul Duhului Sfânt pentru ca iertându-ţi păcatele să te mântuiască şi să te aline” – acela care se apropie de bolnav nu este un achitator, dar un prieten Şi acest prieten se apropie de noi oare numai pentru a face un gest şi a spune un cuvânt bun? Acest prieten ne dă ceea ce nici un alt prieten nu ne poate da, ne dă viaţa veşnică… o viaţă care nu se va sfârşi, spre deosebire de cea care se sfârşeşte; o viaţă în care ne vom bucura de o fericire nesfârşită, în timp ce se termină durerea din această viaţă, o viaţă în care ne vom bucura numai de prieteni în timp ce în această viaţă suntem atât de părăsiţi… Isus a vindecat mulţi bolnavi, în multe locuri, de cele mai diferite boli, fără nici un fel de medicament, ci numai cu un semn, cu un cuvânt (câteva exemple…) Isus trimite apoi apostolii ca să vindece bolnavii Ce-i drept, apostolii îi vindecau pe bolnavi, însă nu aşa ca Isus Lui Isus îi era suficient un singur cuvânt, voinţa sa Apostolii, din porunca lui Isus trebuiau să-i ungă pe bolnavi cu ulei 2 Pentru bolnavi Isus înfiinţează un sacrament După înălţarea lui Isus la ce, apostolii şi-au îndeplinit mandatul chiar şi cu privire la cei bolnavi La întâlnirea lor cu bolnavii făceau chiar şi minuni Pe vremea lui Isus şi a apostolilor, bolnavii erau adesea dispreţuiţi Boala era considerată ca un blestem şi ca o pedeapsă din partea lui Dumnezeu Cei afectaţi de boli infecţioase, leproşii, erau alungaţi din societate, erau scoşi afară din cetate Mulţi dintre cei cu boli incurabile erau chiar omorâţi Pentru îngrijirea bolnavilor era de trebuinţă multă dragoste şi jertfă EX În cartea lui Kurt Broysing intitulată: „Personalitatea omului” citim: „Este oare o ruşine de a fi bolnav?” Pe vremea celui de-al treilea Reich al lui Adolf Hitler mulţi slăbănogi şi bolnavi au fost exterminaţi Ceea ce conta la Hitler era numai sângele curat Bolnavii trebuiau eliminaţi ca populaţie inutilă şi chiar dăunătoare statului Spre deosebire de toţi aceştia, Isus îi iubeşte pe cei bolnavi; ei sunt chemaţi de Dumnezeu Cel ce a fost lovit de o boală gravă sau se află în primejdie de moarte, este mai aproape de Dumnezeu şi trebuie ajutat ca să-l caute sau să-l afle pe Domnul Cristos – prietenul bolnavilor, pentru ei rămâne sub forme vizibile în Biserica sa prin sacramentul Maslului Noi nu ştim nici ziua, nici ceasul în care Isus a înfiinţat acest sacrament, însă ştim precis că l-a înfiinţat – pe vremea apostolilor, maslul era ceva normal ca şi botezul, ca şi rugăciunea Ceea ce vedeau cu toţii şi care se administra ca ceva obişnuit, nu mai avea trebuinţă să mai fie descris Cu toate acestea, Duhul Sfânt s-a îngrijit ca şi despre acest sacrament să se scrie ceva în sfânta scriptură L-a inspirat pe sf Iacob să scrie prin anul 48, să scrie o scrisoare creştinilor din diaspora şi să dea instrucţiuni generale cu privire la viaţa de toate zilele a creştinilor, amintindu-le că în caz de boală, ei pot avea un ajutor deosebit dacă vor chema preotul Scrisoare sf Iacob (5,13-15) demonstrează că pe vrea apostolilor, preoţii administrau bolnavilor sf Maslu 3 Creştinul în timpul bolii Să mulţumim lui Dumnezeu care a înfiinţa acest sacrament Bunul Păstor ne întovărăşeşte până în cea din urmă clipă a vieţii noastre El dăruieşte, hrăneşte şi întăreşte viaţa harului El restituie această viaţă în sacramentul pocăinţei Într-o gravă primejdie, El se află din nou printre noi spre a ne vindeca Boala este o încercare permisă de Dumnezeu pentru a ne curăţii Cristos se află alături de noi, pentru a ne întoarce pe calea cea dreaptă Când boala duce la moarte, Dumnezeu se apropie de căpătâiul muribundului şi-l întovărăşeşte prin noaptea întunecoasă a ultimelor clipe până la împărăţia cerească Cristos ne dă harul agoniei şi al învierii sale Nimeni nu mai trebuie să se preocupe dacă este sau nu bolnav, să caute numai de a-l chema la timp pe preot şi atunci Cristos îl va asista şi nu-l va părăsi După cum v-am spus cu alte ocazii, Isus ne-a înzestrat cu toate harurile necesare de care avem nevoie în toate lipsurile noastre, din clipa naşterii şi până la moarte; abia născuţi, ne-a sfinţit prin botez; ajungând la anii priceperii, ne-a hrănit sufletul cu însuşi trupul şi sângele său în sf Împărtăşanie; căzuţi în păcat în timpul vieţii, ne dă baia curăţitoare a sf spovezi Dar va veni un timp, când vom avea cea mai mare nevoie de harului lui Dumnezeu şi acel timp va fi în ceasul bolii şi al durerii, ceasul morţii Pentru acest ceas de mare cumpănă, Isus ne-a lăsat un sacrament special MASLUL, prin care ni se vor şterge ultimele rămăşiţe ale păcatelor, ni se va întări speranţa, ni se vor alina durerile şi dacă nu ne va vindeca totdeauna de bolile trupeşti, ne va da tăria necesară să le putem suporta, şi în acelaşi timp ne va ajuta să trecem cu bine pragul veşniciei Creştinii noştri se gândesc aşa de puţin la acest sacrament, desigur pentru că le este frică de moarte Însă zadarnic ne-am amăgi, căci odată tot va trebui să murim şi deci e bine să fim pregătiţi pentru acel ceas de care va depinde toată veşnicia noastră 4 Condiţiile cerute pentru primirea maslului Mai întâi, cui trebuie acordat sacramentul şi în are timp? a) Atunci când un creştin se simte aproape de moarte, din cauza gravităţii bolii, sau din cauza bătrâneţii, va face bine să ceară ungerea bolnavilor; adesea însă, cel bolnav nu este în stare să înţeleagă gravitatea bolii şi atunci revine obligaţia celor apropiaţi lui sau celor care se ocupă de sănătatea lui, să cheme pe preot pentru a veni să-i administreze sacramentul maslului b)Ungerea bolnavilor poate fi repetată, chiar şi în aceiaşi boală, dacă, trecând pericolul morţii, cel bolnav recade grav în boală c)Acesta este un sacrament al celor vii, deci cine îl primeşte, trebuie să fie deja în harul lui Dumnezeu De aceea, înainte de maslu de obicei se oficiază spovada În cazul în care cel bolnav nu ar fi în stare să se spovedească, va fi suficient ca el să se căiască din inimă de toate păcatele sale, cel puţin printr-o căinţă desăvârşită Sacramentul îi va ierta păcatele în afară că îi va da şi harul său propriu d) E foarte bine ca bolnavul, cu ajutorul celor care îl asistă să primească acest sacrament cu încredere în bunătatea Domnului care îi va uşura durerile, îi va schimba îi merite pentru cer, suferinţele şi însăşi moarte 5 Păţile sacramentului a) Materia: este uleiul de măslin, binecuvântat de episcop în Joia Sfântă Aşa cum uleiul, însănătoşează rănile şi fortifică membrele( vezi ,,Samariteanul milostiv”, obiceiul alţilor de a se unge cu ulei), la fel sacramentul, care are ca materie uleiul, însănătoşează sufletul şi dă putere pentru ultima bătălie( în acele momente trebuie înfruntate ispite puternice din partea diavolului) a) Forma: Constă în cuvintele: ,,Prin această ungere sfântă şi prin mila sa preaîndurătoare să te ajute Domnul cu darul Duhului Sfânt… pentru ca iertându-ţi păcatele să te mântuiască şi să te aline: Amin” Această formulă se împarte în două Pentru prima parte, şi de ci cu pronunţarea primei părţi se unge bolnavul pe frunte Pentru şi odată cu pronunţarea celei de-a doua părţi i se ung bolnavului mâinile 6 Administratorul: este preotul Sacramentul ungerii bolnavilor devine o evanghelie chiar şi pentru noi care suntem sănătoşi: ne învaţă că împărăţia lui Dumnezeu nu se apropie, nu se realizează fără luptă, fără suferinţă, fără cruce, fără încercare Orice om care suferă este o pagină de evanghelie vie a fraţilor noştri care se află în durere, spre învăţătura noastră Ungerea bolnavilor nu este sacramentul numai acelora care sunt la sfârşitul vieţii De aceea timpul oportun pentru al primi începe atunci când creştinul din cauza bolii sau a bătrâneţii, începe să fie în pericol de moarte atunci când starea sănătăţi lui este în mod serios compromisă Deci dacă dorim binele bolnavilor noştri Dacă avem faţă de ei aceeaşi milă ca şi Isus, atunci să nu-i lipsim de acel sacrament, care îi apropie de Isus, de Biserică şi de Împărăţia lui Dumnezeu!… Amin SCARAMENTELE 41 MASLUL 3 1 Roadele sacramentului Cu acest sacrament: Ne este mărit harul sfinţitor (sau ne este dat dacă nu-l posedăm) Se iartă păcatele de moarte (atunci când bolnavul nu este în stare să-şi mărturisească mai întâi păcatele pentru că e cuprins de prea mare durere sau nu este în deplina capacitate a intelectului) şi chiar şi cele veniale cu pedepsele vremelnice Ne este acordat harul sacramental, pentru a învinge ultimele ispite şi să murim în sfinţenie Cel bolnav dobândeşte tăria necesară pentru a suporta cu seninătate suferinţele şi chiar moartea, şi dobândeşte şi o mai mare încredere în Dumnezeu pentru a apărea în faţa lui la judecată În sfârşit dobândeşte şi o uşurare fizică, şi uneori chiar vindecarea Bucuria unui bolnav când primeşte o vizită: ,,Rază de mare” Acest sacrament este o vizită a lui Isus făcută sufletului creştin pentru a-l călăuzii la păşunile vieţii adevărate; o vizită care e preludiul pentru marele pas spre veşnicie; o vizită aducătoare de milă şi de iertare De câte ori Mântuitorul în acele momente nu salvează sufletele de la moartea veşnică cu harurile extraordinare care produc o însănătoşire finală Fericit este acela care în întâlnirea cu Isus din acel sacrament poare să aducă întreaga viaţă în bine, ca un creştin cu adevărat credincios! 2 Apostolatul bolnavilor În fiecare an mulţi creştini mor fără preot şi fără sacramente pentru că nu-i nimeni care să se ocupe de dânşii în clipa supremă Din vina cui? Lipsa de preoţi? Nu, indiferenţa bolnavului şi a rudelor sale mai apropiate, a casnicilor săi Fiecare moare aşa cum a trăit: - fără Dumnezeu, fără preot şi fără Biserică O atare moarte deseori este rodul meritat a unei vieţi trăită departe de Biserică şi de practicile religioase → roagă-te mereu ca să ai parte de o moarte bună Apostolatul printre cei bolnavi: - se poate veni în ajutorul multora Cum? Când vreunul dintre vecinii tăi este grav bolnav, cheamă preotul, convinge-l că trebuie să primească ultimele sacramente Roagă-te pentru acel bolnav ca Dumnezeu să-i ofere curaj şi putere 3 Apostolatul suferinţei ,,Bolnavii sunt iubiţi de Dumnezeu într-un chip cu totul deosebit ” Spunea un sfânt Însă păgânii aveau o părere diametral opusă Prin suferinţă, Dumnezeu duce la mântuire şi adesea chiar la sănătate Bolnavul este expus la cele mai mari ispite: descurajare, nemulţumire, neîncredere etc boala ca şi sănătatea sunt daruri ale lui Dumnezeu, însă în zilele de infirmităţi corporale, este mult mai greu a-l lăuda şi a-l iubii pe Dumnezeu Rugăciunea de mulţumire a unui bolnav este o bucurie pentru Domnul Ceea ce deseori nu se obţine de la Dumnezeu prin rugăciune, se poate obţine cu suferinţă Dumnezeu răpune suferinţele unei boli pentru ca noi să le acceptăm şi să le oferim Lui EX În fiecare an, de Rusalii Sfântul Părinte lansează un apel către toţi bolnavii pentru ca să-şi ofere suferinţele lor pentru cei păgâni →spre a fi apostoli ai suferinţei Bolnavii care-şi oferă suferinţele lui Dumnezeu, sunt mădularele cele mai scumpe ale trupului Mistic a-l lui Isus Cristos Există un apostolat al suferinţei adică o uniune a tuturor bolnavilor care-i oferă lui Dumnezeu durerile lor pentru scopuri deosebite ale Bisericii, pentru ca Dumnezeu să fie iubit şi să fie ispăşite toate păcatele din întreaga lume EX Sfânta Tereza de Liseux oferea suferinţele ei pentru succesul misionarilor 4 Răspunsul tău: Trebuie să-ţi doreşti ca şi tu într-o zi să poţi să primeşti acest sacrament în pace şi seninătate El va fi aceea care te va introduce în veşnicie Trebuie să te rogi pentru ca acea întâlnire cu Domnul Isus să-ţi fie spre întărire pentru marele pas Între timp: a) Pregăteşte-te Căci el dacă el e departe, el va veni cu siguranţă şi deci el va reflecta viaţa ta actuală Aşa cum îţi este viaţa la fel îţi va fi şi moartea, se spune pe bună dreptate Arborele cade în ce parte e înclinat Ce spui despre un student care ar aştepta să i-a în mână cărţile abia în ziua examenului? La fel şi tu deci nu vei fi înţelept dacă pentru aţi pune viaţa în ordine vei aştepta acele clipe decisive Însuşi Isus ne-a învăţat să fim gata: ,,Vegheaţi deci pentru că nu ştiţi nici clipa nici ceasul când va veni Domnul ” Dar gândul prezent al acestui sacrament, care va semna trecerea din această viaţă la cealaltă Trebuie să fie un fapt de bucurie şi speranţă Dacă l-am iubit pe Domnul el nu ne va lăsa în acela momente atât de importante: El va venii şi ne va ajuta ca să murim în pacea sa EX Sf Tereza de Liseux în clipa morţii suspina: ,,O, Isuse a venit timpul să te văd”, şi sf Dominic Savio a murit în mod sfânt zicând: ,,Ce lucruri frumoase văd!” → la fel şi pentru tine, moartea va putea să fie o trecere dulce fericită spre Împărăţia veşnică, pe care Domnul o rezervă pentru cei care-l iubesc din toată inima b) Roagă-te pentru acea ultimă zi a ta pentru ca în sacramentul bolnavilor să poţi afla întărirea harului şi consolarea lui Isus EX Ada Negri a lăsat scrisă această rugăciune a sa pentru ultima zi: ,,Fă Doamne, ca eu să mă desprind de ramura acestei vieţi fără plâns, pătrunsă da bine, ca de soare ” c) Ajută pe cei care au nevoie să primească acest sacrament Să crezi cu siguranţă că al chema pe preot pentru a administra ungerea bolnavilor nu este dăunător ci folositor bolnavului! Se gândeşte şi se zice de unii de venirea ministrului lui Dumnezeu, ar înspăimânta pe bolnav şi i-ar agrava boala Este o prejudecată nelalocul ei şi dăunătoare; dimpotrivă cuvântul consolator al preotului şi harul conferit prin sacrament, vor reuşii uşurare pentru bolnav; o astfel de prejudecată l-ar expune să moară fără harul propriu ungerii sfinte şi poare fără iertarea lui Dumnezeu Şti înţelegi prea bine că în acele cazuri persoanele care au datori să asiste pe cel bolnav trebuie să se preocupe şi de moartea sa creştinească pentru care la timpul potrivit trebuia să-l cheme pe preot Chiar tu însuţi poţi dacă e necesar să iei această iniţiativă, sau cel puţin să te străduieşti pentru ca acea chemare să se făcă cât mai grabnic Se poate întâmpla să fi prezent la un accident pe stradă În cazul în care ar fi accidentaţi grav, vei face foarte bine mergând să chemi un preot sau sugerând cuvinte de credinţă şi de încredere în Dumnezeu, celor nenorociţi să le spuneţi o iaculatorie ca: ,,Isuse al meu, ai milă de mine!” Aceasta ar fi un act de dragoste mare, o acţiune cu adevărat sfântă d) Ocupă-te pentru că atunci când vine părintele totul să fie gata În felul acesta vei face să se vadă că ai făcut ceva şi că eşti un copil de treabă (În camera bolnavului se va pregătii o masă acoperită cu o faţă de masă albă Pe ea se vor pune o cruce şi două lumânări; un pahar cu apă binecuvântată şi o farfurie cu puţină vată ) Apoi unit cu toţi cei prezenţi, vei răspunde la intervenţiile preotului pentru ca totul să se desfăşoare cu cea mai mare fervoare şi pioasă participare pe cât posibil Nu e înţelept ca în acele momente să te dedai cu lacrimi compătimitoare Trebuie să-l ajuţi pe bolnav să primească sacramentul şi să-l consolezi prin rugăciunile ce se fac pentru el Concluzie: Ungerea bolnavilor nu este numai sacramentul acelora care sunt la sfârşitul vieţii De aceea timpul potrivit pentru a-l primi începe atunci când creştinul din cauza boli sau a bătrâneţii începe să fie în pericol de moarte atunci când starea sănătăţii lui este serios compromisă Preotul nu are moartea în buzunar! În numele lui Isus Biserica propune ungerea bolnavilor: * celor care se vor prezenta la o operaţie serioasă; * celor care simt că boala se agravează şi le marchează viaţa; * persoanelor în vârstă a căror sănătate şi putere scad din zi în zi; * celor care ştiu că nici o putere omenească nu-i mai poate vindeca Deci, dacă dorim binele bolnavilor noştri, dacă avem faţă de ei aceiaşi milă ca şi Isus, atunci să nu-i lipsim de acest sacrament care îi apropie de Isus, de Biserică şi de împărăţia lui Dumnezeu Amin EXEMPLE… 1 Un ţăran robust lucra la câmp cu un tractor greu Din depărtare un copil se uita la manevrele lui La o curbă, într-un loc unde terenul era destul de înclinat, tractorul s-a răsturnat şi ţăranul a rămas acolo cu grave lovituri într-o poziţie din care era imposibil să le luat Copilul văzând situaţia, imediat a alergat să ceară ajutor, apoi s-a întors la locul accidentului şi dându-şi seama de situaţia în care se afla sărmanul, văzând şi aşteptând să vină ajutorul, a mers alături de nefericit spunându-i cuvinte de încredere în Dumnezeu şi de lăsare în voinţa sa Au venit apoi şi ajutoarele, l-au scos afară şi i-au oferit primele îngrijiri Totuşi, puţin timp după aceea, a murit (Cum judeci comportarea copilului?) 2 Sf Carol Boromeu, nu voia ca moartea să fie reprezentată cu o coasă; ar fi fost prea trist Voia ca în mână să i se pună o cheie de aur De fapt deschide Paradisul Sf Angela Americii, cade la Crerena grav bolnavă Când i se anunţă că moartea este foarte aproape, sărind de bucurie, se aşează pe pat şi începe a vorbi despre ce cu atare entuziasm încât după o jumătate de oră de discurs se simţi vindecată pe deplin Atunci sfânta a început a plânge… nu a voit nimic care s-o liniştească Chopien, după ce s-a întors la Cristos în ultimele clipe i-a spus prietenului său Jelovschi: „Mor mulţumit, am ajuns la izvorul fericirii pe care atâta timp l-am căutat zadarnic aiurea!” 3 Alban Stalţ, scrie în 1877: „Pe vremea construirii căii ferate din Baden, din cauza prăbuşiri terenului, un muncitor italian a fost lovit grav la cap Doctorul, a informat-o pe sora infirmieră că acesta era un caz grav şi că ar fi bine ca pacientului să i se administreze sf sacramente, atâta vreme cât nu e prea târziu Rănitul ascultase cuvintele medicului O chemă pe sora şi plângând îi spuse: Nu, nu se poate, Domnul va veni să mă vindece pentru că eu trebuie să mă reîntorc la Torino la soţia şi copii mei Primi cele din urmă sacramente cu o adevărată credinţă creştină şi după două zile îi spuse sorei: ai văzut că Dumnezeu m-a ajutat Într-adevăr după patru zile, el a putut să meargă la Torino… au povestit deseori această pildă muribunzilor, pentru ca şi ei să primească cu încredere ultimele sacramente şi deseori au constata nu numai o mare încredere în Dumnezeu în acele momente critice ci chiar şi surprinzătoare vindecări ” 4 Un tânăr grav bolnav, a chemat din timp preotul şi a primit ultimele sacramente Unii vecine care îl întrebaseră cu puţin timp înainte dacă era necesar să chema preotul tocmai atunci, îi răspunse: scumpul meu prieten, mai bine cu trei zile înainte, decât cu trei minute mai târziu Nu se asigură nimeni împotriva grindinei numai în clipa când începe să plouă cu gheaţă Chiar şi astăzi poate fi prea târziu!” 6 Întâmplarea mea la Hălăuceşti cu acel bătrân care n-a voit să primească maslul!… până la urmă l-a primit şi a mai trăit trei ani Se temea că eu am moartea în buzunar Că dacă l-am uns s-a terminat cu el, l-am spovedit, l-am şi expediat pe lumea cealaltă Mentalitate păgână absolut 7 De fiecare dată când am posibilitatea să discut cu un bolnav, îl sfătuiesc să se resemneze la voinţa lui Dumnezeu şi astfel să-şi unească suferinţele cu ale lui Isus şi să le ofere Tatălui Ceresc ca ispăşire pentru păcatele personale şi pentru ale lumii întregi (De suferit tot suferim şi ar fi păcat să suferim deznădăjduiţi, cu pumnii strânşi) Suferinţa este o comoară pe care ne-a încredinţat-o Dumnezeu în bunătatea sa, o comoară care trebuie valorificată la maximum 